Kwamitin Shettima na yunkurin sasanta APC a kudu maso yamma, sun gana da Osinbajo ▷ Legit.ng
Kwamitin Shettima na yunkurin sasanta APC a kudu maso yamma, sun gana da Osinbajo
8 months ago 1102 views by Aisha Musa
An kokarin hada kan ‘ya’yan jam’iyyar All Progressives Congress (APC) a kudu maso yamma inda kwamitin sulhu karkashin jagorancin gwamnan jihar Borno, Alhaji Kashim Shettima suka fara ganawa da mataimakn shugaban kasa Yemi Osinbajo.
A wani jawabi daga kakakin Shettima, Mallam Isa Gusau, yace ganawar na daga cikin tattaunawa tare da jin koke-koke daga shugabanni da mambobin APC a kudu maso yamma.
Ya bayyana cewa mataimakin shugaban kasar ya bayar da jawabin abunda shi ya fahimta akan lamarin a jihohi shida na Lagos, Ekiti, Ogun, Ondo, Osun da kuma Oyo da kuma mafita.
Hadimin gwamnan ya kuma ce Shettima da sauran mambobin kwamitin sulhun da APC ta shirya za su sasanta fusatattun mambobin jam’iyyar a yankin kudu maso yamma sun je fadar shugaban kasa domin tutubar Osinbajo.
KU KARANTA KUMA: Kannywood: Rahama Sadau ta yi murnar samun yawan mabiya miliyan 1 a Instagram
Gusau yace sauran mambobin kwamitin sun hada da Gwamnan jihar Kaduna, Mallam Nasru El-Rufai, tsohon mataimakin Gwamnan jihar Ekiti, Farfesa Modupe Adelabu; darakta janar na NIMASA, Dr. Dakuku Peterside da kuma Sa’ida Sa’ad Bugaje.
A gobe ne ake sanya ran kwamitin zata gayyaci fusatattum mambobin jam’iyyar daga jihohi shda domin jin ta bakinsu.
Tsarin Allah: Tsohon minista da kakakin majalisa sun sha da kyar a wani harin bangar siyasa